पुणे : समय से पहले अंडमान में दाखिल हुए मानसून के अगले तीन दिन में पुणे पहुंचने की संभावना थी । मौसम विभाग द्वारा जारी रिपोर्ट में कहा गया था कि मानसून बंगाल की खाड़ी के कुछ दक्षिणी हिस्से और पूरे अंडमान पर प्रभाव जमा चुका है। अगले तीन दिन में मानसून के पुणे समेत उत्तर भारत की ओर बढऩे के लिए अनुकूल स्थिति बनी हुई है। लेकिन इस से पहले ही आज दिन में अचानक पुणे का मौसम सुहाना हो गया और बादलों ने अपना मुह खोलते हुए पुणे को पानी-पानी कर दिया ।
आज पुणे की इस मौसम की पहली बरसात थी इस कारण लोग खूब बरसात में भीगे सड़कों पर जहां तहां पानी भर गया ,गौरतलब है कि महाराष्ट्र के विदर्भ के कुछ हिस्सों में काफी गर्मी पड़ रही है और सूखे की स्थिति उत्पन्न हो गई है ।लेकिन इस सब के बावजूद आज पुणे में मौसम ने एक दम से करवट लेते हुए पुणे के मौसम को सुहाना कर दिया
पिछले कुछ दिनों से पुणे का अधिकतक तापमान औसत की तुलना में बढ़ा है। कोंकण, गोवा, मध्य महाराष्ट्र, मराठवाड़ा के कुछ हिस्सों का अधिकतम तापमान भी औसत की तुलना में कुछ हद तक बढ़ा है। राज्य के अन्य क्षेत्रों में तापमान औसत के आस-पास ही रहा। अगले 24 घंटों में विदर्भ में गर्मी के हालात में ज्यादा फर्क आने की संभावना नहीं है। वहीं अगले 48 घंटों में कोंकण तथा गोवा में हल्की बारिश होने के आसार हैं।
hin_Deva hin_Deva hin_Deva